CELEX: 62016TN0069
Language: fi
Date: 2016-02-16 00:00:00
Title: Asia T-69/16: Kanne 16.2.2016 – Ateknea Solutions Catalonia v. komissio

10.5.2016   
            
            
               FI
            
            
               Euroopan unionin virallinen lehti
            
            
               C 165/14
            
         Kanne 16.2.2016 – Ateknea Solutions Catalonia v. komissio
   (Asia T-69/16)
   (2016/C 165/15)
   Oikeudenkäyntikieli: englanti
   
      Asianosaiset
   
   
      Kantajat: Ateknea Solutions Catalonia SA (Barcelona, Espanja) (edustajat: asianajajat M. Troncoso Ferrer, C. Ruixó Claramunt ja S. Moyä Izquierdo)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi;
            
         
               —
            
            
               toteamaan, että komissio on rikkonut sopimusvelvoitteitaan, ja velvoittamaan sen maksamaan kantajalle yhteensä 1 634 990,62 euroa (johon sisältyvät (i) 943 046,54 euron suuruiset, CTT:n in-house-konsulttien osalta ilmoitetut kulut yhdessä niitä vastaavien epäsuorien kulujen kanssa; (ii) 96 358,10 euron suuruiset, perusteettomasti maksetut vahingonkorvaukset ja (iii) 595 585,98 euron suuruinen sopimukseen perustuva vahinko), korotettuna sopimuksen II.28.7 artiklan mukaisesti Euroopan keskuspankin pääasiallisissa jälleenrahoitusliiketoimissaan soveltaman, Euroopan [unionin] virallisen lehden C-sarjassa julkaistun sen korkotason mukaisilla koroilla, joka on voimassa saatavan erääntymiskuukauden ensimmäisenä päivänä, ja lisäksi saatavalle sen maksupäivään asti laskettavan 3,5 prosentin koron;
            
         
               —
            
            
               vaihtoehtoisesti määräämään komission maksamaan kantajalle yhteensä 1 303 303,98 euroa (johon sisältyvät (i) kolmansien käyttöön antamista varoista aiheutuvina kuluina ilmoitetut 753 533,00 euron suuruiset CTT:n kulut yhdessä niitä vastaavien epäsuorien kulujen kanssa, (ii) 73 873,27 euron suuruiset, perusteettomasti maksetut vahingonkorvaukset ja (iii) 475 897,71 euron suuruinen sopimukseen perustuva vahinko) korotettuna sopimuksen II.28.7 artiklan mukaisesti Euroopan keskuspankin pääasiallisissa jälleenrahoitusliiketoimissaan soveltaman, Euroopan [unionin] virallisen lehden C-sarjassa julkaistun sen korkotason mukaisilla koroilla, joka on voimassa saatavan erääntymiskuukauden ensimmäisenä päivänä, ja lisäksi saatavalle sen maksupäivään asti laskettavan 3,5 prosentin koron, ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajan nostama kanne, joka koskee kantajan ja Euroopan komission välillä kuudennen tutkimuksen ja teknologian kehittämisen puiteohjelman (FP 6) yhteydessä tehtyihin useisiin sopimuksiin sisältyvää välityslauseketta, perustuu SEUT 272 artiklaan.
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan komissio teki tosiseikkojen osalta ilmeisiä arviointivirheitä, ja on näin rikkonut FP 6-sopimuksiin sovellettavia yleisiä sopimusehtoja ja rahoitusalan suuntaviivoja.
            
         
               2)
            
            
               Toinen kanneperuste, jonka mukaan luottamuksensuojan periaatetta on loukattu.
            
         
               3)
            
            
               Kolmas kanneperuste, jonka mukaan yhdenvertaisen kohtelun periaatetta on loukattu.
            
         
               4)
            
            
               Neljäs kanneperuste, jonka mukaan komissio on loukannut sopimusten täytäntöönpanoa säänteleviä periaatteita, eli vilpittömän mielen ja hyvän hallinnon periaatteita.